
ANUNȚ 

În conformitate cu prevederile art. 14 – art. 67 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Agenția Națională a Funcționarilor Publici organizează concurs pentru ocuparea unui post contractual vacant de expert gradul IA la Serviciul administrare SENEOSP, dezvoltare aplicații și analiza datelor

Denumirea postului: expert gradul IA la Serviciul administrare SENEOSP, dezvoltare aplicații și analiza datelor 

Contractul individual de muncă se încheie pe perioadă nedeterminată, timp parțial de lucru cu jumătate de normă, respectiv 20/ore/săptămână.
Condiţiile de participare la concurs, documentele pe care trebuie să le conțină dosarul de înscriere la concurs şi bibliografia se afişează la sediul și pe site-ul Agenției Naționale a Funcționarilor Publici www.anfp.gov.ro - Secțiunea Carieră în ANFP.
Calendarul concursului: 

Concursul constă în susținerea următoarelor probe și se va desfășura la sediul Agenţiei Naţionale a Funcţionarilor Publici din București, Bd. Mircea Vodă nr. 44, bl. M17, Tronson III, Sector 3: 
- Selecția dosarelor de concurs 22-23 mai 2024; 
- Probă suplimentară pentru testarea cunoștințelor de operare calculator 29 mai 2024, ora 10:00;
- Proba scrisă în data de 29 mai 2024, ora 1200,
- Proba interviu în data de 04 iunie 2023, ora 12 00.

Dosarele de înscriere la concurs se depun la sediul Agenţiei Naţionale a Funcţionarilor Publici, sau prin intermediul unui serviciu de curierat sau se poate transmite în format electronic, la adresa de e-mail comunicare@anfp.gov.ro, în termen de 10 zile lucrătoare de la data publicării, respectiv în perioada 08 -21 mai 2024, inclusiv, la secretarul comisiei de concurs, dna. Mihăilă Andreea – Maria.
Dosarelor de concurs transmise de candidaţi la adresa de e-mail comunicare@anfp.gov.ro după terminarea programului de lucru al autorităţii sau instituţiei publice, li se atribuie număr de înregistrare în ziua lucrătoare următoare.
Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Dosarul de înscriere la concurs trebuie să conţină în mod obligatoriu documentele prevăzute la art. 35 alin. (1) lit. a), b), c), d), e), g) și i) din Regulamentul - cadru aprobat prin H.G. nr.1336/2022, cu modificările şi completările ulterioare:
a) formular de înscriere la concurs, conform modelului prevăzut la anexa nr. 2 din Hotărârea Guvernului nr.1336/2022, cu modificările şi completările ulterioare, ce poate fi descarcat  de pe site-ul www.anfp.gov.ro - Secțiunea Carieră în ANFP;  
b) copia actului de identitate sau orice alt document care atestă identitatea, potrivit legii, aflate în termen de valabilitate;  
c) copia certificatului de căsătorie sau a altui document prin care s-a realizat schimbarea de nume, după caz;  
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;  
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
f) certificat de cazier judiciar sau, după caz, extrasul de pe cazierul judiciar;  
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  
i) curriculum vitae, model comun european. 

Conform art. 15 din Regulamentul - cadru aprobat prin H.G. nr.1336/2022, cu modificările şi completările ulterioare, poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
(1) Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice: 
a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România; 
b) persoana să cunoască limba română, scris şi vorbit; 
c) persoana să aibă capacitate deplină de exerciţiu; 
d) persoana să îndeplinească condiţiile de studii necesare ocupării postului; 
e) persoana să îndeplinească condiţiile de vechime, respectiv de experienţă necesare ocupării postului, după caz; 
f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea; 
g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) contractul să nu conţină clauze de confidenţialitate sau, după caz, clauze de neconcurenţă. 
(2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii. 
Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare.
Condiții de ocupare
· Studii de specialitate: studii universitare de licență absolvite cu diplomă de licenţă sau echivalentă. 
· Cunoștințe de operare/programare pe calculator (necesitate şi nivel): cunoașterea pachetului MS Office - nivel Mediu - se dovedeşte în cadrul probei suplimentare. 
· Vechimea în specialitate necesară: minimum 5 ani în specialitatea studiilor. 


	Nr. crt. 
	BIBLIOGRAFIE 
	TEMATICĂ 

	
1
	Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici 
	Capitolul II - Atribuţiile Agenţiei Naţionale a Funcţionarilor Publici 
Capitolul III - Organizarea şi funcţionarea Agenţiei Naţionale a Funcţionarilor Publici 

	
2
	Utilizarea calculatorului în 7 module - ECDL Complet, editura Andreco, Ana Dulu, 2010 
	Utilizarea calculatorului în 7 module - ECDL Complet, editura Andreco, Ana Dulu, 2010; 

	
3
	Exam Ref 70-411 Administering Windows Server 2012 R2, Charlie Russel, 2014; 
	Exam Ref 70-411 Administering Windows Server 2012 R2, Charlie Russel, 2014 - Capitolele: 1 – 6. 

	
4
	Querying Microsoft SQL Server 2012, Itzik Ben-Gan, Dejan Sarka, Ron Talmage, 2012 
	Querying Microsoft SQL Server 2012, Itzik Ben-Gan, Dejan Sarka, Ron Talmage, 2012- Capitolele: 1 – 17 

	
5
	Administering Microsoft SQL Server 2012, Orin Thomas, Peter Ward, Bob Taylor, 2012; 
	Administering Microsoft SQL Server 2012, Orin Thomas, Peter Ward, Bob Taylor, 2012 - Capitolele: 3, 4; 

	
6
	CompTIA Advanced Security Practitioner – Study Guide – Michael Gregg - SYBEX 2014 
	CompTIA Advanced Security Practitioner –Study Guide Second Edition – Michael Gregg - SYBEX 2014 – Capitol 9 (Enterprise Security Integration) 



Atribuțiile principale ale postului:
1.Asigură suport în procesul de transformare digitală, alături de structurile Agenției, prin identificarea nevoilor de digitalizare și transpunerea acestora în specificații de implementare necesare implementatorilor de soluții software;
2. Asigură suport tehnic şi consultanță de specialitate tuturor structurilor din cadrul Agenției, precum și utilizatorilor externi ai aplicațiilor puse la dispoziție de către Agenție, în aria s-a de competențe;
3. Asigură suport tehnic în administrarea aplicațiilor existente în strânsă legătură cu dezvoltatorii interni, în cazul aplicațiilor dezvoltate în cadrul Agenției și cu furnizorii aplicațiilor în cazul soluțiilor informatice achiziționate din surse externe;
4. Asigură suport în procesul de realizare al instrucțiunilor de utilizare pentru soluțiile software utilizate în cadrul Agenției;
5. Asigură suport la elaborarea specificațiilor tehnice ale caietelor de sarcini din domeniul TIC;
6. Urmăreşte evoluţia tehnologiei informaţiei pe plan intern şi internaţional şi propune şefului ierarhic superior achiziţionarea de licenţe pentru produsele – program care să fie utilizate în cadrul sistemului informatic al Agenţiei;
7. Asigură suport tehnic de specialitate în procesul de implementare și integrare al soluțiilor informatice aferente obiectivelor specifice din Planul Național de Redresare și Reziliență al României;
8. Asigură suport tehnic în administrarea Sistemul electronic național de evidență a ocupării în sectorul public în conformitate cu normele interne;
9. Asigură suport tehnic în administrarea sistemelor de procesare a datelor și sistemelor de stocare a datelor din cadrul sistemului informatic al Agenției;
10. Îndeplinește alte sarcini prevăzute de normele în vigoare sau stabilite de superiorul ierarhic.

Calendarul de desfăşurare al concursului, respectiv datele de desfăşurare a probelor de concurs, termenele în care se afişează rezultatele pentru fiecare probă, termenele în care se pot depune şi în care se afişează rezultatele contestaţiilor, precum şi termenul în care se afişează rezultatele finale se va face cu respectarea Regulamentului - cadru aprobat prin H.G. nr. 1336/2022, cu modificările şi completările ulterioare.
Afișat în data de 08 mai 2024, la sediul și pe pagina de internet a ANFP. Informații suplimentare se pot obţine la sediul Agenţiei Naţionale a Funcţionarilor Publici, la doamna Andreea Maria MIHĂILĂ, tel. 0374112821, e-mail andreea.mihaila@anfp.gov.ro.

